1.2. ՀՀ մաքսային մարմինների կողմից ակցիզային հարկով հարկվում են ֆիզիկական անձանց, իրավաբանական անձանց և իրավաբանական անձի կարգավիճակ չունեցող ձեռնարկությունների (այսուհետև` վճարողներ) կողմից Հայաստանի Հանրապետություն ներմուծվող ձկան խավիարը, գարեջուրը, խաղողի և այլ գինիները, սպիրտը և սպիրտային խմիչքները, սիգարները, սիգարելաները և սիգարետները` ծխախոտով կամ դրա փոխարինողներով, բենզինը, դիզելային վառելիքը, բնական կաշվից հագուստը և հագուստի պարագաները, բնական մորթին, դրանից պատրաստված իրերը (բացի ոչխարի մորթուց կարված բանվորական և զինվորական կիսավերարկուներից), բյուրեղապակյա և ճենապակյա արտադրանքը, ոսկերչական իրերը, զարդեղենը (բիժուտերիա), մարդատար ավտոմեքենաները: